74. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. ΙΕ/45 της 27 Δεκ. 1983/9 Ιαν.  1984 (ΦΕΚ Β΄ 3) Ίδρυση Φροντιστηριακών Τμημάτων και Τάξεων Υποδοχής για παλιννοστούντες μαθητές. Έχοντας υπόψη: Το άρθρ. 45 του Νόμ. 1404 (ΦΕΚ 173 τ.Α/83) «Για τη δομή και τη λειτουργία των Τεχνολογικών Εκπαιδευτικών Ιδρυμάτων», αποφασίζουμε: Ιδρύουμε Φροντιστηριακά Τμήματα, (Φ.Τ.) σε δημόσια σχολεία της πρωτοβάθμιας και δευτεροβάθμιας εκπαίδευσης για την ομαλή προσαρμογή στο εκπαιδευτικό σύστημα της χώρας, παλιννοστούντων μαθητών τέκνων ελλήνων μεταναστών. Η ανάθεση διδασκαλίας στα Φ.Τ. και στις Τ.Υ. γίνεται σε δημόσιους εκπαιδευτικούς, με αποφάσεις των προϊσταμένων των οικείων διευθύνσεων πρωτοβάθμιας και δευτεροβάθμιας εκπαίδευσης. α)Φροντιστηριακά Τμήματα. Τα Φ.Τ. παρέχουν πρόσθετη βοήθεια στους παλιννοστούντες μαθητές και λειτουργούν πέρα από το κανονικό πρόγραμμα των σχολείων επί 6 ώρες την εβδομάδα. Η κατανομή των ωρών αυτών κατά μάθημα καθώς και οι ώρες κατά τις οποίες λειτουργούν τα Φ.Τ., ορίζεται από το σύλλογο των διδασκόντων του σχολείου. Στα Φ.Τ. της Μέσης Εκπαίδευσης διδάσκονται τα μαθήματα: Ελληνικά, Μαθηματικά, Φυσική και Χημεία. Στα Φ.Τ. της Δημοτικής Εκπαίδευσης, εκτός από τα παραπάνω, μπορεί να διδάσκονται και άλλα μαθήματα. Ο   ελάχιστος   αριθμός   μαθητών   των   Φ.Τ.  εί(Αντί για τη σελ. 350,679) Σελ. 350,679(α) Τεύχος Η22-Σελ. 35 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.74 ναι 3 και ο ανώτερος 9. Μπορεί να λειτουργήσει Φ.Τ. και με 2 μαθητές, εφόσον το σχολείο στο οποίο φοιτούν οι μαθητές αυτοί, βρίσκεται σε μεγάλη απόσταση από σχολείο που έχει παλιννοστούντες μαθητές. Για να παρακολουθήσει Φ.Τ. ένας μαθητής χρειάζεται: 1)Δήλωση του γονέα ή κηδεμόνα, ότι επιθυμεί να φοιτήσει ο μαθητής σε Φ.Τ. και 2)να έχει επιστρέψει στην ελλάδα τα 2 τελευταία σχολικά έτη . αν έχει επιστρέψει παλαιότερα, τότε αποφασίζει ο σύλλογος των διδασκόντων. β)Τάξεις Υποδοχής. Τάξεις Υποδοχής ιδρύουμε πειραματικά και σε περιορισμένο αριθμό εκπαιδευτικών περιφερειών του Νομού Θεσ/νίκης, οι οποίοι θα λειτουργήσουν εντός των κανονικών σχολείων, με πρόγραμμα που κατάρτισε το ΚΕΜΕ με τις α)48/1980 και β)48/ 1980 γνωμοδοτήσεις του για τα Τμήματα Δημοτικής και Μέσης Εκπαίδευσης αντίστοιχα. Ο αριθμός ων εγγραφομένων μαθητών στις Τ.Υ. δεν μπορεί να είναι μικρότερος από 10, ούτε μεγαλύτερος από 25. Μαθητές προοριζόμενοι να φοιτήσουν σε Τ.Υ. θεωρούνται κανονικοί μαθητές των αντίστοιχων τάξεων του ίδιου σχολείου. Για τη συγκρότηση των Τ.Υ. είναι δυνατό να μετακινηθούν μαθητές της ίδιας τάξης από άλλα σχολεία που λειτουργούν στην ίδια πόλη, ανεξάρτητα από εκπαιδευτική περιφέρεια. Για την εγγραφή μαθητών στις Τ.Υ. απαιτείται: 1)Τίτλος ελληνικού ή ξένου σχολείου εξωτερικού και 2)Δήλωση του γονέα ή κηδεμόνα ότι συγκατατίθεται για την εγγραφή του σε Τ.Υ.  Για τις εγγραφές, τις μετεγγραφές, τη φοίτηση και την προαγωγή των μαθητών των Τ.Υ. ισχύουν οι διατάξεις των Π.Δ. 117/1978 (ΦΕΚ 26/21.2.1978 τ.Α΄), Π.Δ. 155/1978 (ΦΕΚ 33/8.3.1978), Π.Δ. 297/1978 (ΦΕΚ 64 τ.Α΄) και Ν.Δ. 1197/1972. 